Шмат у свой час гаварылі і пісалі пра камунізм, але так усё і правалілася. І толькі Нікадзім Протас у сваім калгасе імя Гагарына Шаркоўшчынскага раёна здзейсніў яго на справе. Ён выдаваў калгаснікам бясплатна пшанічную муку вышэйшага гатунку, цукар, дровы, камбікорм. Задарма апрацоўваў агароды. Поўная каса была ў гаспадарскага старшыні грошай. У тым ліку — і за экспарт зерня.